Doen dit net aksieplan week#10 - RSGplus
Doen dit net aksieplan week#10
Gepubliseer op 11/10/2017. 13/10/2017
As jy nie gesonder wil lewe om gewig te verloor nie, doen dit dan as teenvoeter teen vinnige veroudering en om jou liggaamselle langer jonk te hou. Om gesonder te eet, kan ook jou verouderingsproses vertraag, want gesonde kosse kan chroniese lae-graadse inflammasie verminder en ook jou antioksidant-lading verhoog.
Sommige kossoorte verminder die inflammatoriese reaksie in selle. Die inflammatoriese prosesse word verbind met hartsiektes, Alzheimer-siekte, artritis, diabetes. Chroniese laegraadse inflammasie in selle lei tot selskade, siekte en versnelde veroudering van selle. As jy hierdie prosesse kan verminder, kan jou liggaamselle langer gesond bly.
Groente, vrugte, neute, vis met donker vleis soos sardyne, tuna, salm, forel en makriel wat ryk is aan omega 3 vette, volgraan koring, hoe vesel kos en gesonde olies soos canola, olyf, amandel en avo olie verminder die inflammatoriese prosesse.
Kosse wat baie verfynde koolhidrate bevat soos lekkers, koekies, terte, soetgebak, wit brood, wit rys, diervette, diepgebraaide kosse, skakel die inflammatoriese prosesse aan.
Vrugte en groente is die natuur se eie antioksidante en vitamien-pille.
Ons begin ook met ons eerste spieroefeninge om jou ‘core’ – jou maag en rugspiere – te versterk.
Jou spieroefeninge vir maag- en rugspiere
Klik hier vir duidelike uiteensettimng met illustrasies en video’s van jou eerste maag- en rugoefeninge wat jou presies hoe om ‘planking’, maagkrulle, maag-opsitte en maagkrulle op ‘n groot oefenbal korrek te doen.
Sessie 1: Minute 5 – 50: 45 minute flink stap ( Intensiteit 4 = 75% van jou maksimum hartspoed), [Totale flink stap = 45 min]. Klim ook een stel trappe op en af.
Sessie 3: Minute 5 – 30: (Stap 10 min teen 85% intensiteit; 2 min teen 50% intensiteit, 10 min teen 85% intensiteit), 2 min teen 50% intensiteit. Klim twee stelle trappe (twee verdiepings) op en af.
Sessie 3: Minute 5 – 38: 3 x [10 minuut draf @ 75%Max, 1 minuut stap teen 50% maksimum]. [Totale draftyd = 30 minute]. Klim ook een stel trappe.
In week#10 maak ons een verdere verandering:
Dis ons eerste kykie na vette en olies.
Daar is slegte vette en goeie vette.
Versadigde vette is slegte vette. Dit is hoofsaaklik diervette aan vleis, en botter. Stadig oor die klippe met hierdie vette. Mense wat Bant se bloedvetvlakke neem beslis toe. Daar dryf beslis meer vet in jou bloed rond, en daar is beslis ‘n groter kans dat hierdie vette saam met ander faktore jou bloedvate kan verstop en tot ‘n hartaanval kan lei. Dus, as die eerste stap, beperk diervette en klapperolie tot ‘n maksium van 10 gram per dag.
Ons gesels volgende week oor die goeie vette.
Hierdie week help ons die brein om te reboot en ons neem so effense helikopter-uitkyk op jou eetplan:
2. Eetplan#2, Week#10
Kenner reageer op Liberty-kuberkraking
Wanneer stories stertjies kry…Luister Donderdagaand
‘Spertyd’ nou op lug voorgelees
Laaste 2 dramas van 2018 se 1e seisoen
Aangrypende ‘Kolskoot Visagie’ is geskoei op tragiese volkslegende
Ons oseane en seelewe is onder druk: verstommende foto’s